
ประกาศองค์การบริหารส่วนตำบลเสาเภา
เรื่อง ให้เจ้าของที่ดินที่ยื่นแบบแสดงรายการที่ดิน เพื่อเสียภาษีบำรุงท้องที่
ประจำปี พ.ศ. ๒๕๖๑ ถึง ปี พ.ศ. ๒๕๖๔ ต่อเจ้าพนักงานประเมิน
************************************************
		โดยที่พระราชบัญญัติภาษีบำรุงท้องที่ พ.ศ. ๒๕๐๘ มาตรา ๒๔ และ ๒๙ กำหนดให้เจ้าของที่ดิน ผู้มีหน้าที่เสียภาษีบำรุงท้องที่ ยื่นแบบแสดงรายการที่ดินเป็นรายแปลง ต่อเจ้าพนักงานประเมิน

		ฉะนั้น จึงประกาศให้เจ้าของที่ดิน ซึ่งที่ดินตั้งอยู่ที่ หมู่ที่ ๑ – ๑๖ ตำบลเสาเภา อำเภอสิชล จังหวัดนครศรีธรรมราช ยื่น ภบท.๕ แบบแสดงรายการที่ดิน เพื่อเสียภาษีบำรุงท้องที่ ประจำปี พ.ศ. ๒๕๖๑ ถึง ปี พ.ศ. ๒๕๖๔		
		ต่อเจ้าพนักงานประเมิน ณ ที่ทำการองค์การบริหารส่วนตำบลเสาเภา

		นับตั้งแต่วันที่  ๑ มกราคม ๒๕๖๑ ถึงวันที่ ๓๐ เมษายน ๒๕๖๑

		แบบพิมพ์ ภบท.๕ จะขอรับได้ ณ ที่ทำการองค์การบริหารส่วนตำบลเสาเภา

		ถ้าไม่มายื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕ (๑) และ (๒) แห่งพระราชบัญญัติภาษีบำรุงท้องที่ พ.ศ. ๒๕๐๘
		จึงประกาศให้ทราบโดยทั่วกัน
			ประกาศ ณ วันที่ ๔ เดือน มกราคม พ.ศ. ๒๕๖๑
[bookmark: _GoBack]                                           [image: คำอธิบาย: C:\Users\khung 6\Downloads\19756270_1500219793368951_1598068869_n.jpg]
				(ลงชื่อ) 
					(นายนิตินัย  เอี่ยมชลวิเลิศ)
   นายกองค์การบริหารส่วนตำบลเสาเภา
--------------------------------------------------------------------------------------------------------------------------------------------------
มาตรา ๔๕ ให้เจ้าของที่ดินเสียเงินเพิ่ม นอกจากเงินที่ต้องเสียภาษีบำรุงท้องที่ ในกรณีและอัตราดังต่อไปนี้
		(๑)ไม่มายื่นแบบแสดงรายการที่ดินภายในเวลาที่กำหนด ให้เสียเงินเพิ่มร้อยละสิบของจำนวนเงินที่ต้องเสียภาษีบำรุงท้องที่ เว้นแต่กรณี เจ้าของที่ดินได้ยื่นแบบแสดงรายการที่ดิน ก่อนที่เจ้าพนักงานประเมินจะได้แจ้งให้ทราบถึงการละเว้นนั้น ให้เสียเงินเพิ่มร้อยละห้าของจำนวนเงินที่ต้องเสียภาษีบำรุงท้องที่
		(๒)ยื่นแบบแสดงรายการที่ดินโดยไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละสิบของภาษีบำรุงท้องที่ที่ประเมินเพิ่มเติม เว้นแต่กรณีเจ้าของที่ดินได้มาขอแก้ไขแบบแสดงรายการที่ดินให้ถูกต้อง ก่อนเจ้าพนักงานประเมินแจ้งการประเมิน

